**SVEUČILIŠTE U ZAGREBU FAKULTET ŠUMARSTVA I DRVNE TEHNOLOGIJE**

**SVETOŠIMUNSKA CESTA 23**

**10000 ZAGREB**

**OIB: 07699719217**

**RKP: 01896**

**OBRAZLOŽENJE OPĆEG DIJELA IZVRŠENJA FINANCIJSKOG PLANA ZA 2024**

**PRIHODI I PRIMICI**

Ukupno ostvareni prihodi u 2024. godini iznose 23.042.727 €. Najveći dio prihoda odnosi se na izvore: 11 - sredstva proračuna, 31 - vlastita sredstva, te 815 - sredstva za cjelovitu obnovu zgrada oštećenih potresom 2020. godine. Planirani prihodi u 2. rebalansu financijskog plana (tekući plan) iznose 21.474.525 €, a ostvareni prihodi veći su za 1,07%.

Opći prihodi i primici iz državnog proračuna ostvareni su više za 1,33%.

Vlastiti prihodi ostvareni su za 1,01% više od tekućeg plana, a odnose se na obavljanje gospodarske i stručne djelatnosti, izradu projekata za gospodarstvo, najam prostora, organiziranje konferencija i stručnih seminara, prodaju proizvoda i knjiga.

Prihodi za posebne namjene ostvareni su u cijelosti, tj. 100% u odnosu na tekući plan. Ovi prihodi odnose se na participacije od školarina za preddiplomski, diplomski i poslijediplomski doktorski studij, uplate za upisnine i ostale naknade propisane odlukom dekana, te sudjelovanje županija i gradova u financiranju stručnog studija DT.

Prihodi od pomoći ostvareni su za 1,24% više od planiranog. Ovi prihodi odnose se na projekte EU na kojima su uplatitelji Ministarstvo poljoprivrede, Hrvatski šumarski institut i Hrvatska zaklada za znanost, te sufinanciranje nastave na Stručnom studiju DT od Grada Vinkovaca. HRZZ financira znanstvene djelatnosti te rashode za doktorande i poslijedoktorande zaposlene na teret HRZZ-a.

Na izvoru 815 planirani su prihodi namijenjeni za cjelovitu obnovu IV paviljona FŠDT prema podacima dostavljenim od MZOM, a ostvareni prihodi manji su za 0,87% u odnosu na tekući plan.

Prihodi od donacija ostvareni su u cijelosti, tj. 100% u odnosu na tekući plan, a odnose se na namjenske donacije od neprofitnih organizacija i trgovačkih društava, koje se koriste za financiranje časopisa, organiziranje znanstvenih i stručnih skupova, te partnerstva na EU projektima sa gospodarstvom.

Na izvoru 71 ostvareni prihodi iznose 23.969 €, a odnose se na prihode od nefinancijske imovine, poput uplata za otkup stanova i prodaju rabljenog vozila – autobusa Neoplan.

**RASHODI I IZDACI**

Ukupno izvršeni rashodi za 2024. godinu iznose 29.464.952 €. Najveći dio rashoda odnosi se na izvore: 11 - sredstva proračuna, 31 - vlastita sredstva, te 815 - sredstva za cjelovitu obnovu zgrada oštećenih potresom 2020. godine. Planirani rashodi u 2. rebalansu financijskog plana (tekući plan) iznose 25.432.732 €, a ostvareni rashodi veći su za 1,16%.

Planirani rashodi općih prihoda i primitaka za 2024. godinu iznose 8.129.035 €, dok je izvršeno 10.824.259 €, što je veće za 1,33%. Razlika u odnosu na tekući plan nastala je zbog knjiženja troškova vezanih uz cjelovitu obnovu od potresa, koji su iskazani prema uputama Ministarstva znanosti i obrazovanja i mladih.

Najveći dio rashoda odnosi se na troškove za zaposlene i pokrivanje dijela materijalnih rashoda za normalno funkcioniranje Fakulteta. Rashodi na izvoru 11 planirani su sukladno uputama Sveučilišta u Zagrebu, koje se odnose na limite izvora 11.

Planirani rashodi za vlastita sredstva u 2024. iznose 3.398.263 €, dok je izvršeno 3.563.417 €, što predstavlja povećanje od 1,05%. Najveći dio rashoda odnosi se na pokrivanje troškova u provođenju gospodarske djelatnosti i stručnih projekata, koji čine značajan udio u financijskom planu.

Na izvoru 43, planirani rashodi za posebne namjene iznose 589.586 €, a ostvareni rashodi manji su za 0,79%. Planirani rashodi za ostale pomoći (izvor 52) iznose 381.374 €, a ostvareni rashodi veći su za 1,04%.

Rashodi financirani iz izvora 12 ostvareni su za 0,83% manje od planiranih a iz izvora 561 ostvareni su za 1,01% više od planiranih a nastali rashodi odnose se na projekt Stručne prakse (sredstva koja se mogu utrošiti u naredne dvije godine).

Rashodi s izvora 815, koji su namijenjeni za cjelovitu obnovu IV paviljona FŠDT, iznose 13.766.035 € i ostvareni su veći za 1,10% od tekućeg plana.

Rashodi financirani iz donacija ostvareni su za 1,12% više od planiranog.

**STANJE NOVČANIH SREDSTAVA**

|  |  |
| --- | --- |
| Stanje novčanih sredstava |  |
| Stanje računa 1.1.2024. | 5.167.140,97 € |
| Stanje računa 31.12.2024. | 4.366.855,73 € |

Zagreb, 27. ožujka 2025. Dekan:

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Prof.dr.sc. Josip Margaletić